Diari Oficial de la Generalitat Valenciana


Sumari del DOGV 10773, del 16-12-2024 (2024/13948)

EXTRACTE de la Resolució de 9 de desembre de 2024, del Rectorat, per la qual es convoquen les ajudes per a la formació de personal investigador predoctoral 2024 vinculades al procediment de concessió d'ajudes a projectes de generació de coneixement 2023 (pid2023) (codi línia de subvenció 04-541-4-2024-0010-s).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10312

Data del DOGV
:   16-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13547

CVE
:   VMSH-U-8045-81868

Data del document
:   09-12-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * ajuda pública
    * investigació universitària
    * personal d'investigació

BDNS (identif.): 801957.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/801957>

*Primer. Persones beneficiàries*

Poden ser sol·licitants totes aquelles persones que, en la data de finalització del termini de presentació de sol·licituds, estiguen en possessió del títol de llicenciat, enginyer, arquitecte, graduat universitari amb grau d'almenys 300 crèdits ECTS (European Credit Transfer System) o màster universitari o equivalent, i estiguen matriculades o admeses en un programa de doctorat per al curs 2024/2025; també poden ser sol·licitants totes aquelles persones que complisquen el requisit de la titulació i no estiguen matriculades o admeses en un programa de doctorat en el moment de presentació de la sol·licitud, però estiguen en disposició d'estar-ho en la data en què es formalitze el contracte.

*Segon. Objecte*

La formació de personal investigador predoctoral associat a les ajudes de projectes de generació de coneixement-convocatòria 2023, mitjançant el finançament dels costos de contractació del personal investigador predoctoral, d'estades en centres d'R+D i de les despeses de matrícula derivades dels ensenyaments de doctorat. Així mateix, es finança un període d'orientació postdoctoral, una vegada obtingut el títol de doctor/a, destinat al perfeccionament i l'especialització professional d'aquest personal investigador, sempre que l'obtenció del títol es produïsca durant el període d'execució de l'actuació per a la formació de personal investigador predoctoral.

*Tercer. Bases reguladores*

<https://boumh.umh.es/files/2024/12/RR_03389_2024.pdf>

*Quart. Quantia*

La dotació estimada per a aquesta convocatòria és de 770.636,64 euros, repartits en sis ajudes. Les quanties de les ajudes predoctorals són les següents:

a) En relació amb l'ajuda per al finançament del contracte, la retribució salarial mínima és de 19.479,01 euros bruts anuals per a la primera anualitat, i de 24.348,77 euros bruts anuals per a la segona, tercera i quarta anualitat. Aquestes ajudes es cofinancen amb càrrec a fons del FSE+.

b) En relació amb l'ajuda per a cobrir el cost de la indemnització a la finalització del contracte, l'import mínim total de l'ajuda és de 3.084,16 euros. L'ajuda es distribueix de la manera següent: 649,30 euros per a la primera anualitat i 811,62 euros per a la segona, tercera i quarta anualitat.

c) En relació amb l'ajuda per a cobrir despeses derivades de la realització d'estades en centres d'R+D i de la matrícula en els ensenyaments de doctorat, l'import total de l'ajuda és de 7.000 euros.

*Quint. Termini de presentació de sol·licituds*

El termini de presentació de sol·licituds és de deu dies hàbils i s'obri l'endemà de la data de publicació de l'extracte d'aquesta convocatòria en el *Diari Oficial de la Generalitat Valenciana*  (DOGV).

*Sisè. Altres dades*

Les sol·licituds (annex VII) han d'anar acompanyades dels documents següents:

a) DNI, NIE o passaport, en el cas de ciutadans/anes estrangers/es no residents en territori espanyol, en vigor.

b) Currículum abreujat normalitzat (CVA).

c) Justificant de matrícula o preadmissió en un programa de doctorat per al curs 2024/2025.

d) Declaració d'haver gaudit o no d'anteriors contractes predoctorals (annex III).

e) Declaració responsable (annex IV).

f) Expedient acadèmic i altres mèrits curriculars.

g) Memòria justificativa de l'impacte de la realització d'aquest projecte en la seua carrera investigadora, així com el valor aportat al centre i a l'equip receptor.

h) Si és el cas, document oficial que acredite una discapacitat igual o superior al 33 %.

  

Elx, 9 de desembre de 2024

Juan José Ruiz Martínez

Rector